Remigijus Treigys

**Remigijus Treigys** (g. 1961 m. birželio 26 d. Kaune) – lietuvių fotografijos menininkas, Lietuvos fotomenininkų sąjungos narys, Klaipėdos apskrities dailininkų sąjungos narys, Kūrėjų sąjungos narys, Vilniaus dailės akademijos Klaipėdos fakulteto docentas, Klaipėdos miesto kultūros magistras, Lietuvos Nacionalinės kultūros ir meno premijos laureatas. Gyvena Klaipėdoje.

## Biografija

R. Treigys gimė 1961 m. birželio 26 d. Kaune. 1968 m. pradėjo mokytis Prienų rajono Šilavoto pradinėje mokykloje. 1976 m. baigė Klaipėdos rajono Agluonėnų aštuonmetę mokyklą. 1979 m. baigė Klaipėdos rajono Priekulės vidurinę mokyklą. 1987 m. baigė studijas Lietuvos dailės instituto (dabar Vilniaus dailės akademija) Klaipėdos vizualinio dizaino katedroje. 

1990–1995 m. buvo Klaipėdos menininkų grupės *DOOOOORIS* narys. 1991 m. gavo Lietuvos Respublikos kultūros ir švietimo ministerijos premiją jauniesiems menininkams. Nuo 2000 m. dalyvavo *TTL* (Gintautas Trimakas, Remigijus Treigys, Alvydas Lukys) grupės veikloje. Nuo 2003 m. ne kartą skirtos Lietuvos Respublikos Kultūros ministerijos valstybinės stipendijos. 2005–2009 m. Lietuvos fotomenininkų sąjungos Klaipėdos skyriaus pirmininkas. 2006 m. už kūrybinius ir organizacinius pasiekimus gavo Lietuvos fotomenininkų sąjungos premiją. 2005 m. skirta *CEC Arts Link* (JAV) stipendija. 2015 m. tarptautinėje meno mugėje *ART Vilnius [[2015]]* už personalinę autoriaus ekspoziciją Vilniaus Prospekto galerija gavo geriausios galerijos diplomą. 2018-2019 m. skirta Klaipėdos savivaldybės stipendija menininkams.

Dalyvavo kūrybinėse studijose: 2000 m. *Pro Artibus* meno centre Ekenese (Suomija), 2004 m. Robert Bosch kultūros fondo kūrybinė studija Berlyne, 2008 m. *Kunst:raum sylt quelle* fondo rezidencija Zilto saloje (Vokietija), 2009 m. KLEE rezidencija Šverino menininkų kūrybos namuose (Vokietija), 2010 m. Graco tarptautiniuose autorių namuose (Austrija), 2014 m. kūrybinė studija Close Stranger, Kaliningrade (Karaliaučius) (Rusija).

2018 m. už išskirtinius nuopelnus miesto kultūrai suteiktas Klaipėdos miesto kultūros magistro vardas.

2020 m. Tarptautinės šiuolaikinio meno mugės "ArtVilnius '20" geriausias menininkas.

2021 m. Lietuvos nacionalinė kultūros ir meno premija už laiko ženklų poetiką fotografijoje.

## Kūryba

Surengė  daugiau negu 48 personalines parodas Lietuvoje bei užsienyje ir dalyvavo daugiau nei 75 grupinėse parodose Lietuvoje ir užsienyje.

„Remigijaus Treigio fotografijos mums jau pažįstamos ir su niekuo kitu nesupainiojamos. Beveik tuščias peizažas, kuriame – tik vos įžiūrima riba, skirianti jūrą, dangų, smėlį; vienišas pastatas ir migloje nykstanti plokščio peizažo erdvė; negyvos langų ertmės tamsaus pastato sienoje; uždangstyti ar tamsoje paslėpti daiktai tuščio kambario prietemoje; ir baltų šiukšlių, dulkelių, įbrėžimų kosmosas, dar labiau pabrėžiantis vaizdo ramybę ir tamsą – tai jo skiriamieji ženklai. Jo žvilgsniui bet koks objektas – paprastas, nereikšmingas, kasdieniškas – tampa savęs pažinimo ir būties apmąstymo instrumentu, o tokia veikla reikalauja šiek tiek ilgesnio, nei trunka viena fotografijos akimirka, laiko"...    Agnė Narušytė

2014 m. Lietuvos fotomenininkų sąjungos fotografijos fondas išleido monografiją „Remigijus Treigys. Fotografijos 1987**–**2012“. Išplėstinis fotografijų albumas yra daugiasluoksnis projektas, apimantis plačią meninės problematikos amplitudę: nuo estetinio atvaizdo legitimacijos iki konceptualių vaizdo suvokimo ir žinios perskaitymo modelių. Dėl kūriniuose aktualios vizualinės raiškos ir konceptualių prielaidų jungties autorius įsitvirtino meno kritikos lauke, jį periodiškai pristato teorinių ir mokslinių leidinių puslapiuose, tačiau visa kūryba dar nebuvo apžvelgta viename autoriniame veikale.

### Darbai kolekcijose

*Nacionalinė dailės galerija, Vilnius.
*MO muziejus, Vilnius.
* Odensės fotografijos meno muziejus, Danija.
* Lietuvos fotomenininkų sąjungos fotografijos fondas, Vilnius.
* PROARTIBUS centras, Ekenas, Suomija.
* Fotografijos muziejus, Šiauliai.
* Europos Parlamento meno galerija, Briuselis.
* Privačios kolekcijos.

## Galerija


Vaizdas:Remigijus Treigys Tapetai.jpg|alt=Remigijus Treigys, Tapetai, 2010 m.|Remigijus Treigys, *Tapetai*, 2010 m., Sidabro želatininis atspaudas, 54 x 81 cm.
Vaizdas:Remigijus Treigys Cafe.jpg|alt=Remigijus Treigys, Cafe, 2015 m.|Remigijus Treigys, *Cafe*, 2015 m., tonuotas sidabro želatininis atspaudas, 28 x 51 cm.
Vaizdas:Remigijus Treigys Namai.jpg|alt=Remigijus Treigys, Namai, 2011 m.|Remigijus Treigys, *Namai*, 2011 m., sidabro želatininis atspaudas, 56 x 81 cm.
Vaizdas:Remigijus Treigys Parkas.jpg|alt=Remigijus Treigys, Parkas, 1997 m.|Remigijus Treigys, *Parkas*, 1997 m., tonuotas sidabro želatininis atspaudas, 18,5 x 35 cm.
Vaizdas:Remigijus Treigys Pilka diena.jpg|alt=Remigijus Treigys, Pilka diena, 1990 m.|Remigijus Treigys, *Pilka diena*, 1990 m., tonuotas sidabro želatininis atspaudas, 18,5 x 35 cm.
Vaizdas:Remigijus Treigys Vartai 01.jpg|alt=Remigijus Treigys, Vartai iš ciklo 21 diena Berlyne, 2004 m.|Remigijus Treigys, *Vartai* iš ciklo *21 diena Berlyne*, 2004 m., tonuotas sidabro želatininis atspaudas, 26 x 52 cm.
Vaizdas:Remigijus Treigys Sofa.jpg|alt=Remigijus Treigys, Sofa, Daiktai, 1994 m.|Remigijus Treigys, *Sofa*, *Daiktai*, 1994 m., tonuotas sidabro želatininis atspaudas, 30 x 52,5 cm.
Vaizdas:Remigijus Treigys Sofa 2.jpg|alt=Remigijus Treigys, Sofa, 1996 m.|Remigijus Treigys, *Sofa*, 1996 m., tonuotas sidabro želatininis atspaudas, 26 x 52 cm.
Vaizdas:Remigijus Treigys Vėjo malūnas.jpg|alt=Remigijus Treigys, Vėjo malūnas, 2007 m.|Remigijus Treigys, *Vėjo malūnas*, 2007 m., tonuotas sidabro želatininis atspaudas, 29 x 52 cm.
Vaizdas:Dokumentacija Teritorijos 1.jpg|alt=Personalinės parodos ekspozicija Teritorijos|Remigijus Treigys, personalinės parodos ekspozicija *Teritorijos*: 1987-2015 m., Klaipėdos kultūrų komunikacijų centro parodų rūmai, Klaipėda.


## Bibliografija

* Fotografijos, 1987-2012: [albumas] / Remigijus Treigys. Vilnius: Lietuvos fotomenininkų sąjungos fotografijos fondas, 2014, 256 p. ISBN 978-9955-438-65-6.
* Fotografija: [albumas] / Remigijus Treigys. Vilnius: Logotipas, 2005. ISBN 9955-422-38-6.

## Išnašos

## Nuorodos

*Prezidentūroje įteiktos Nacionalinės kultūros ir meno premijos: laureatai atvėrė savo įkvėpimo šaltinius
*Remigijus Treigys: žmogus, svajojęs ant savo namų sienos nutapyti Mėnulį
*Kelias į namus. Nors gyvena Klaipėdoje, tikrieji fotomenininko Remigijaus Treigio namai – vaikystės Šilavotas
*Laiko portretai. Kas yra už kadro? Fotografas R. Treigys
*Remigijus Treigys iš ciklo kultūra+, Balticum TV 2012 m.
*__INDEX__KKKC PARODŲ RŪMUOSE – „CHRONOMETRAI”
*Treigio paroda „(Ne)matomas Vilnius“